# ***Csanytelek Község Önkormányzata Jegyzőjétől***





***6647 Csanytelek, Volentér János tér 2.***

## ***🖀: 63/578-512 Email: jegyzo@csanytelek.hu***

CS/757-3/2025.

**Á l t a l á n o s i n d o k o l á s**

**a településen elhagyott hulladék felszámolása érdekében szükséges intézkedésekről szóló**

**../2025. (IV. .. .) önkormányzati rendelet-tervezethez**

A jogalkotásról szóló 2010. évi CXXX. törvény (a továbbiakban: Jat.) 18. § (1) bekezdése úgy rendelkezik, hogy az önkormányzati rendeletek előkészítője (a jegyző) köteles a rendelet-tervezethez indokolást fűzni, melyben azokat a társadalmi, gazdasági, szakmai okokat és célokat kell bemutatnia, amelyek a javasolt szabályozást szükségessé teszik, továbbá a jogi szabályozás várható kihatásait és a tárgyi rendelet-tervezethez csatolt indokolás közzétételének szükségességére vonatkozó álláspontját.

A Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet 21. § (2) bekezdés a) pontjában szabályozott rendelkezés értelmében: *önkormányzati rendelethez tartozó indokolást* *nem kell közzétenni, ha annak a társadalmi, gazdasági, költségvetési hatása, környezeti és egészségi következménye, adminisztratív terhe nem kimutatható.* Ugyanezen szakasz b) pontja szerint a módosító rendelkezés alaprendeletbe való beépítése a módosító rendelkezést végrehajtottá teszi, amit szintén nem kell közzétenni. Tárgyi önkormányzati rendelet tartalmának lényege, hogy az önkormányzat kötelező feladatai között továbbra is szerepel az *elhagyott* *hulladék felszámolása érdekében szükséges intézkedések önkormányzati rendelet alkotása 2023. július 1. napjától.* Az 1180-2/2023. iktatószám alatt kiadott előterjesztés szerint benyújtott, az önkormányzat hulladékgazdálkodási közfeladata ellátásról és igénybevételéről szóló 8/2016. (VII. 29.) önkormányzati rendelet hatályon kívül helyezésével egy időben került sor. Ez az alaprendelet 2021. július 1. napjától tartalmazta annak 5/A. §-ában azokat az intézkedéseket, amelyet a testület a településen elhagyott hulladék felszámolása érdekében tett. Tekintettel arra, hogy az alaprendeletet a testület erről szóló rendeletében hatályon kívül helyezte július 1. napjával, elveszett volna az 5/A. §-ba szedett rendelkezése, holott erre irányuló Ht. 35. § (1) bekezdés h) pontja továbbra is hatályos.Az erről való tájékoztatás a település lakossága számára fontos, mert a megszokotthoz képest nincs eltérés, viszont az alaprendelet helyébe lépő új önkormányzati rendelet jelenik meg, *ezért* ***a tárgyi indokolás közzétételét szükségesnek tartom.***

A beterjesztett rendelet-tervezet érint állampolgári jogokat és kötelezettségeket, hatást fejt ki az önkormányzati jogokat gyakorló képviselő-testületre és szerveire: a polgármester, a bizottságok, a jegyző, a társulás és a polgármesteri hivatal működésére egyaránt.

A fent írtakra tekintettel azzal, hogy Magyarország Kormánya 2020. évben döntött hazánk Klíma- és Természetvédelmi Akciótervében foglaltakról, benne a sarkalatos pontnak számító célról, konkrétan az *illegális hulladéklerakás felszámolása érdekében teendő feladatokról.,* melyet idén vizsgál felül. A központi jogalkotó 2021. március 1. napjával módosította a hulladékról szóló 2012. évi CLXXXV. törvény 35. §-át, melynek h) pontja *jogalkotási kötelezettséget írt elő az önkormányzatok számára.* A Ht. vonatkozó módosításának lényege, hogy új közigazgatási szankciórendszert vezet be az illegális hulladéklerakás megelőzése és felszámolása érdekében. Abban az esetben, ha nincs tettenérés, vagy nem bizonyítható a településen hulladékot illegálisan elhagyó személy kiléte, akkor az elhagyott hulladék helyszíne, konkrétan a hulladék fellelése ingatlana tulajdonosa viseli a hulladék elszállítás és kezelés költségét. Ezen feladatkörében az önkormányzat köteles együttműködni a Csongrád-Csanád Vármegyei Kormányhivatalon belül felállított hulladékgazdálkodási hatósággal.

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdés 5. pontja írja elő az önkormányzatok számára kötelező feladatként az adott település közterülete tisztántartása érdekében részletes szabályok kialakítását, annak önkormányzati rendeletbe foglalását. A tárgyra vonatkozó előterjesztésben részleteztem az ide vonatkozó központi jogszabályi rendelkezésekre hivatkozást, itt csak visszautalok arra. Akárcsak az opcionális lehetőségeként a Ht. 88. § (4) bekezdés e) pontja szerinti szabályozási célt, a hulladékgazdálkodási közszolgáltatási díj átvállalása feltételeinek megállapítását. Ezt is részletezi a tárgyi előterjesztés, ezért annak megismétlése felesleges.

**R é s z l e t e s i n d o k o l á s**

E rendelet-tervezet bevezető-része helyébe belépő (Jat. 18. §) *preambulum azon jogszabályi helyek megjelölését* tartalmazza, amelyek az önkormányzat képviselő-testülete számára a *jogalkotás törvényi kellékeként tárgykörben* egyrészt *származékos jogalkotói hatáskörben eljárva jogosít az önkormányzati rendelet megalkotására* a Ht. 35. § (1) bekezdés h)pontja, a hulladékról szóló 2012. évi CLXXXV. törvény 88. § (4) bekezdése c) és e) pontjába foglalt felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 5. pontjában meghatározott feladatkörében eljárva, az SZMSZ értelmében az érintett *bizottságok előzetes véleményének kikérésével,* a környezetvédelem általános szabályairól szóló 1995. évi LIII. törvény 48. § (3) bekezdése szerinti szakhatósági véleményezés megkérésével.

Az új önkormányzati rendeletben a Jat. 18. §-a szerinti preambulum került.

1. **§**

Ebben a szakaszban kapott helyet a már hatályon kívül helyett önkormányzati rendelet szerinti szabályozási tartalom a település közterülete tisztántartása érdekében szükséges intézkedések köre keretében, továbbá a feladatellátásra kötelezettek nevesítése. Nem csak magánszemélyekre vonatkozóan állapít meg szabályokat a jogalkotó, hanem vállalkozások által működtetett kereskedelmi, vendéglátó helyek kötelezettségeit is részletezi.

1. **§**

Az új tárgyi önkormányzati rendelettel hatályon kívül helyett önkormányzati rendelet átvette az előző szabályozás tartalmát az elhagyott hulladék felszámolása érdekében tett intézkedések körének leírását.

**3. §**

A hulladékgazdálkodási közszolgáltatási díj átvállalása feltételeinek megállapítását foglalja magában, miszerint központi költségvetési forrás hiányában, önkormányzati költségvetésből, mint önként vállalt feladatot nem képes finanszírozni az önkormányzat. Az önkormányzat által nyújtott szociális ellátásokról szőlő önkormányzati rendelet lehetőséget teremtett rendszeres, vagy alkalomszerű jogalapon ezen kötelezettség szociális ellátásként való jogosítására, melyet tartalmaz e rendelet-tervezet.

**4. – 5. §**

A tárgyi rendelet-tervezet *hatályba léptető rendelkezése* az IRM rendeletben szabályozott módon tartalmazza *a z önkormányzati rendelet hatályba* *léptetése időpontját és a hatályba lépésre utaló szöveget,* amely 2025 május 1. napja A fenti tárgyú, 12/2023. (VI. 29.) önkormányzati rendelet a tárgyi önkormányzati rendelet hatályba lépése napját követő napon veszti hatályát. A jogszabály kihirdetése és hatályba léptetése között kellő idő áll rendelkezésre, mivel az önkormányzati rendelet végrehajtása felkészülést nem igényel az érintettek számára. E rendelet-tervezet hirdetményben való közzététele biztosított volt, iránta a település lakossága részéről érdeklődés nem mutatkozott. *A tárgyi önkormányzati rendelet hatályba léptetése feltételhez nem kötött,* határozott időpontot a jogelvekhez és a hatósági eljárási határidőkhöz való igazodása indokolja. Az önkormányzati rendelet az önkormányzat honlapján és a Nemzeti Jogszabálytárban elérhető, a községi könyvtárban és a hivatalban megtekinthető. A település lakossága a helyi lapban, a Csanyi Hírmondóban kap jegyzői tájékoztatást az önkormányzati rendelet hatályba lépéséről. A záró rendelkezések között kapott helyet az *önkormányzati* *rendelet aláírására jogosítottak neve és tisztsége, a záradék szövege, amely az önkormányzati rendelet kihirdetése időpontját az önkormányzat szervezeti és működési szabályzatában meghatározott formátumban tartalmazza.*

C s a n y t e l e k, 2025. április 08.

……………………………….

Kató Pálné jegyző