**CSANYTELEK KÖZSÉG ÖNKORMÁNYZATA**

**KÉPVISELŐ-TESTÜLETE**

**.../2025. (IV. .. .) önkormányzati rendelet-tervezete**

**a településen elhagyott hulladék felszámolása**

**érdekében szükséges intézkedésekről**



**Csanytelek Község Önkormányzata Képviselő-testülete**

**.../2025. (IV. .. .) önkormányzati rendelet-tervezete**

**a településen elhagyott hulladék felszámolása**

**érdekében szükséges intézkedésekről**

[1] Csanytelek Község Önkormányzata Képviselő-testülete tárgyi önkormányzati rendelete kiadásának célja: a település közigazgatási területén elhagyott hulladék felszámolása érdekében szükséges helyi intézkedések körének meghatározása.

[2] A Képviselő-testület a hulladékról szóló 2012. évi CLXXXV. törvény 35. § (1) bekezdés h) pontjában, a 88. § (4) bekezdés a) és c) továbbá az e) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 5. pontjában meghatározott feladatkörében eljárva, az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 23. § (4) bekezdés b) pontja szerinti jogkörében az Ügyrendi Bizottság, a 24. § (1) bekezdése et) pontja szerint a Pénzügyi Ellenőrző, Foglalkoztatáspolitikai és Településfejlesztési Bizottság előzetes véleményének kikérésével, a környezet védelmének általános szabályairól szóló 1995. évi LIII. tv. 48. § (3) bekezdésében biztosított véleményezési jogkörében eljáró Csongrád- Csanád Vármegyei Kormányhivatal Főosztálya véleményének kikérésével a következőket rendeli el.

1. *A település közterületei tisztán tartása feladatai részletezése*
2. **§**
3. A település közterületeinek tisztán tartása a Csanyteleki Polgármesteri Hivatal alkalmazásában álló munkavállalók által, a település jegyzője utasítása szerint történik.
4. A település tisztán tartásának költségeit az önkormányzat adott évi költségvetése terhére biztosítja.
5. A közterület tisztán tartása érdekében a település közigazgatási területén elhelyezett térfigyelő kamerarendszer igénybe-vétele - a vonatkozó hatályos önkormányzati rendeletben foglaltak betartásával – a közterület-felügyelő számára engedélyezett.
6. A közterületek tisztán tartása időbeli korlát nélkül végezhető.
7. A közterületek igénybe-vételéhez igazodó mennyiségben kell hulladékgyűjtő edények, csikkbedobók kihelyezéséről és folyamatos ürítéséről, valamint a közterületen keletkezett települési hulladék összegyűjtéséről, elszállíttatásáról, továbbá a csapadékvíz zavartalan lefolyását akadályozó anyagok, mint hulladék eltávolításáról gondoskodni.
8. A településen engedéllyel működő kereskedelmi, szórakozó- vendéglátó és szolgáltató hely előtt, illetve a bejárat közelében, vagy annak megközelítése útvonalán, az adott üzlet tulajdonosa köteles köztéri hulladékgyűjtő edényt és cigarettacsikk-tartót elhelyezni és annak rendszeres kiürítéséről – saját költségén – gondoskodni.
9. A településen belül folytatott anyagszállítás során az anyagot szállító köteles ezt a tevékenységét úgy végezni, hogy azzal a közterület szennyezését megelőzze. Amennyiben még is bekövetkezik a közterület szennyeződése, úgy a szennyeződés előidézője köteles az általa okozott kárt enyhíteni és az adott szállítmánya fel, vagy lerakodása után, saját költségén az általa előidézett szennyeződést azonnal eltávolítani akként, hogy a közterület visszanyerje eredeti rendeltetésének megfelelő állapotát.
10. A településen belül folytatott építési munkafolyamat során keletkezett és közterületen elhelyezett építési törmeléket, egyéb hulladékot az adott építési tevékenység befejezését követően azonnal, de legkésőbb 24 órán belüli az építési tevékenységet folytató köteles elszállítani.
11. A közterület, vagy közterületen elhelyezett berendezési tárgyak - mérgező, tűz- és robbanásveszélyes, fertőző, vagy más, az emberi életet, a testi épséget, az egészséget veszélyeztető anyaggal – nem szennyezhetők be.
12. A településen a gyalogos és a közúti forgalom zavartalansága biztosítása érdekében a közterületről letakarított hóréteg
13. gyalogos átkelőhelyeken,
14. útkereszteződésben, útcsatlakozások közvetlen közelében, az út beláthatóságát akadályozó módon,
15. a közösségi közlekedés biztosításához szükséges területeken, továbbá a közszolgáltatásokhoz tartozó berendezési tárgyakon, vagy azok közvetlen közelében, vagy
16. a csapadékvíz elvezetését szolgáló felszíni létesítményeke

nem halmozható fel.

1. A település közterületein a köztisztaság megőrzésében mindenki köteles közreműködni és a települési környezet szennyezését, fertőzését, elhagyott hulladék-lerakatok kialakulását eredményező tevékenységtől, magatartástól tartózkodni.
2. A településen lakóingatlannal rendelkező tulajdonos, vagy az ingatlan bérlője köteles gondoskodni
3. az ingatlana előtti burkolattal ellátott járda, gyalogút, gyalog- és kerékpárút legfeljebb 3 méter szélessége esetén a teljes területének, míg a 3 méter szélességet meghaladó esetben, a közterület határától számított 3 méter szélességű területnek,
4. a külön tulajdonban álló egyes épületek gyalogos megközelítésére szolgáló járda teljes területének, a körül-járására szolgáló járda, a közterület határától számított legfeljebb 3 méter szélességű területének

hó- és síkosság-mentességéről és rendszeres tisztántartásáról.

1. A településen élő ingatlan használója az általa a közterületre kihelyezett hulladékgyűjtő edényt és annak legalább 2 méteren belüli környezetét köteles rendszeresen tisztán tartani.
2. *A településen elhagyott hulladék felszámolása érdekében szükséges helyi intézkedések köre*
3. **§**

(1) A Képviselő-testület felkéri a Csanytelek községben működő Csanytelek *Polgárőr és Önkéntes Tűzoltó Egyesület Elnökét* arra, hogy tegye lehetővé (a hivatal közterület-felügyelője által kezelt községi térfigyelő kamera rendszer alkalmazása során szerzett adatokra alapozottan) a település közterületein fellelhető elhagyott hulladék felderítésében való közreműködést.

(2) Az együttműködés szükség szerinti, de legalább havi 1 alkalommal, az adott hónap utolsó pénteki napján helyszíni bejárással valósul meg, melyről feljegyzést készít a szolgálatot teljesítő polgárőr, mely feljegyzést 3 napon belül eljuttatja a település jegyzőjéhez a további szükséges intézkedések megtétele érdekében.

(3) Az önkormányzat jegyzője az önkormányzat közterület-felügyelője által kezelt községi térfigyelő kamera rendszer alkalmazása során szerzett adatokra alapozott eljárásával (a (2) bekezdés szerinti feljegyzést is felhasználva) a hulladékról szóló törvényben foglaltak szerint köteles arról az illetékes hulladékgazdálkodási hatóságot tájékoztatni és felkérni az elhagyott hulladék felszámolásában való közreműködésre.

(4) Az elhagyott hulladék vagy az ellenőrizetlen körülmények között elhelyezett hulladék begyűjtéséről, elszállításáról és kezeléséről a közszolgáltató akkor gondoskodik, ha az elhagyott hulladék fajtája megfelel a közszolgáltatóval kötött közszolgáltatási szerződésben foglaltnak.

(5) Amennyiben az elhagyott hulladék nem tartozik a közszolgáltatási szerződés hatálya alá, úgy az önkormányzat köteles a közszolgáltatóval külön megrendelés szerint gondoskodni az elhagyott hulladék begyűjtéséről, elszállításáról és kezeléséről.

(6) A település közterülete tisztántartása, a hulladékkal való környezetszennyezés, környezetkárosítás megelőzésében, elhárításában történő közreműködésre felkértek köre:

a) a helyi civil szervezetek tagsága,

b) a helyi oktatási- nevelési intézmények gyermekközössége,

c) a település lakossága köréből önkéntesek,

akik bevonásával évente egy alkalommal (a Föld napján) a kijelölt útvonalon, a település épített- és természeti értékeinek védelme érdekében részt vesznek az elhagyott hulladék begyűjtésében.

(7) A település jegyzője gondoskodik az (6) bekezdésben írtak szervezési és kivitelezési folyamata végrehajtásának irányításáról, a feladatellátás során felmerült költségek pénzügyi fedezetének az önkormányzat és az önkormányzati hivatal adott évi költségvetése terhére történő biztosításáról, kiemelten kezelve a lakosság helyben szokásos módon való tájékoztatási kötelezettségének teljesítését.

1. *A hulladékgazdálkodási közszolgáltatási díj átvállalása*
2. **§**
3. Az önkormányzat költségvetéséről szóló önkormányzati rendeletében – központi költségvetési feladat-finanszírozás hiányában – nincs forrásfedezet saját bevétele terhére önként vállalt feladatként átvállalni a hulladékgazdálkodási közszolgáltatási díj összege kiegyenlítését.
4. Az önkormányzat által nyújtott szociális ellátásokról szóló hatályos önkormányzati rendelete lehetőséget teremtett a szociálisan rászorulók számára a hulladékgazdálkodási közszolgáltatási díj összege, vagy annak hátraléka összege kiegyenlítésének átvállalására, amely akár rendszeres, akár alkalomszerű rendben igényelhető. A település polgármestere átruházott hatáskörében eljárva, a vonatkozó önkormányzati rendeletben jogosító feltételeknek eleget-tevő számára települési támogatás juttatása formájában nyújt támogatást a kérelmezett összeg érintett közszolgáltató számára való átutalásával.
5. *Hatályba léptető és hatályon kívül helyező rendelkezések*
6. **§**

Az önkormányzati rendelet **2025. május 1. napján** lép hatályba.

1. **§**

Hatályát veszti **a településen elhagyott hulladék felszámolása érdekében tett intézkedésekről** szóló 12/2023. (VI. 29.) önkormányzati rendelet.

…………………………………………… ………………………………………….

Erhard Gyula polgármester Kató Pálné jegyző

A rendelet kihirdetésének időpontja: 2025. április 25.

………………………………………….

Kató Pálné jegyző