# ***Csanyt Csamytelek Község Önkormányzata Jegyzőjétől***





*6647 Csanytelek, Volentér János tér 2. sz.*

## *🖀: 63/578-512, 06/20/3142365 Email:* [*jegyzo@csanytelek.hu*](mailto:jegyzo@csanytelek.hu)

CS/757-1/2025.

**E l ő t e r j e s z t é s**

**Csanytelek Község Önkormányzata Képviselő-testülete**

**2025. áprilisi ülésére**

**Tárgy***: a településen elhagyott hulladék felszámolása érdekében tett intézkedésekről szóló 12/2023. (VI. 30.) önkormányzati rendelet helyébe lépő .../2025. (IV. .. .) önkormányzati rendelet alkotásának kezdeményezése*

**Tisztelt Képviselő-testület!**

Tájékoztatom Önöket arról, hogy az önkormányzat szervezeti és működési szabályzatáról szóló 14/2015. (XI. 27.) önkormányzati rendelet (a továbbiakban: SZMSZ) 19. § (8) bekezdése szerinti jogkörömben eljárva felülvizsgáltam a 12/2023. (VI. 30.) önkormányzati rendelet hatályon kívül helyezésére, tárgyban új önkormányzati rendelet alkotására teszek javaslatot az SZMSZ 19. § (1) bekezdés d) pontja szerinti jogalapon eljárva, továbbá a jogalkotásról szóló 2010. évi CXXX. törvény (a továbbiakban: Jat.) 22. § (2) bekezdés szerinti tartalmai felülvizsgálatra adott jegyzői kötelezettség teljesítése gyanánt.

A Magyarország helyi önkormányzatairól szóló 2011. évi LXXXIX. törvény (a továbbiakban: Mötv.) 13. § (1) bekezdés 5. pontjába foglaltan az önkormányzat kötelező feladatai között a hulladékról szóló 2012. évi CLXXXV. törvény (a továbbiakban: Ht.) 33. § (4) bekezdése szerinti feladata végrehajtására kötelezett - a *köztisztségi feladatok ellátása körében eljárva*  - a településen elhagyott hulladék felszámolása kötelezettségének. Ennek a kötelezettségének eleget tett a Képviselő-testület a tárgyban kiadott önkormányzati rendelet kiadásával 2023. évben, melyet az általam megtett felülvizsgálat során ki kellett bővíteni a köztisztasággal és a település szilárd hulladékkal összefüggő tevékenységéről szóló 1/1986. (II. 21.) ÉVM-EüM rendeletben foglaltakra, mivel ez a rendelet állapít meg általános érvényű szabályokat, amely felhatalmazást ad ezen rendelkezésektől való eltérésre. A csatolt önkormányzati rendelet-tervezet ezen együttes rendelet szabályaitól *eltérő rendelkezéseket tartalmaz.* Emlékeztetem Önöket arra, hogy a köztisztaság rendjének fenntartásáról szóló 8/2012. (V. 25.) önkormányzati rendelet több olyan rendelkezést is tartalmazott, amelyek beépültek más hatályos rendeletbe, ezért az okafogyottsága miatt hatályon kívül helyezéséről döntött a helyi jogalkotó. Ahhoz, hogy a törvényességi

felügyelet gyakorló szerv ne jusson arra a következtetésre, hogy mulasztásban megnyilvánuló jogsértést követ el a testület azáltal, hogy *a tárgyi jogszabályban nem rendelkezett a település közterületei tisztán tartása érdekében teendő feladatokról*, ezért célszerű annak pótlása, amely a tárgyi rendelet-tervezetben megtörténhet, amennyiben a döntéshozó a határvizsgálat, az általános és részletes indokolásban és magában az önkormányzati rendelet-tervezetben foglaltakkal egyetért és megalkotja a tárgyi jogszabályt.

A Ht. több rendelkezése is szól az illegális hulladéklerakás felszámolása és megelőzése érdekében ellátandó feladatokról, így pl. a 88. § (4) bekezdése c) pontja a *közterület tisztántartása részletes szabályairól,* az e) pontja pedig a *hulladékgazdálkodási közszolgáltatási díj átvállalásában érintett személyi körére vonatkozó álvállalási feltételek* jogszabályba foglalási kötelezettségéről, amely nem kötelező, hanem opcionális. feladat.

A Ht. hivatkozott jogalkotásra való felhatalmazása, amely egyben kötelezettség is, részben eleget tett a helyi jogalkotó azzal, hogy az önkormányzat által nyújtott szociális ellátásokról szóló 9/2018. (VI. 29.) önkormányzati rendelete 7. § (3) bekezdése i) pontja szerint a mindenkori szociális vetítési alap 200 %-át meg nem haladó havi jövedelemmel rendelkező helyi érintett magánszemély jogosult jelenleg 20.000.- Ft-tól 40.000.- Ft-ig terjedő, a település polgármestere átruházott hatáskörében eljárva általa megállapított települési támogatás jogcíme szerinti juttatás igénybe-vételére, miszerint kérelmezheti a *hulladékgazdálkodási közszolgáltatási díj átvállalását.* Ezen juttatásra való jogosultság feltételeit a hatályos vonatkozó önkormányzati rendelet tartalmazza, ezért annak másik önkormányzati rendeletben való szerepeltetése túlszabályozáshoz, illetve párhuzamos jogalkotáshoz vezetne a Jat. 22. § (1) bekezdés e) pontjában foglaltak értelmezése szerint. Ugyanakkor nem hagyható figyelmen kívül az a gyakorlatba átültetett jogalkotói törekvés, hogy a vonatkozó törvénybe foglalt felhatalmazásként megfogalmazott elvárás teljesítése, hogy azonos szabályozás hatálya alatt

kerüljön be a rendelkezés egy adott önkormányzati rendeletbe szedve és ne legyen visszahivatkozás más tárgyban kiadott önkormányzati rendeletre.

Visszautalok az önkormányzat költségvetése jóváhagyása előtti egyeztetések során végbemenő megállapodásra, miszerint nagyon meggondolandó a központi költségvetésből feladat-finanszírozás köréből kieső, így önként vállalt feladatként az önkormányzat költségvetéséből finanszírozott tétel bevállalása. Az idei évi költségvetés sem tartalmaz erre irányulóan anyagi fedezetet, mint ahogy más fontos tételt sem, ezért ennek tárgyi önkormányzati rendeletbe foglalására teszek javaslatot.

Erre a jogelvre épülő gondolatra alapozva kezdeményezem a jelenleg hatályos, de hatályon kívüli helyezendő tárgyi önkormányzati rendelet a Jat. rendelkezéseinek megfelelve, a bevezető-rész helyébe *preambulum bevezetésére*.

A záró rendelkezések között kapott helyet az önkormányzati rendelet hatálybalépése időpontjaként 2025. május 1. napja, amely kellő időt hagy a település lakossága számára annak megismerhetőségére. Az önkormányzati rendeletben foglaltak végrehajtása megítélésem szerint a lakosság körében nem igényel felkészülést, mert a lakosság a feladatellátásban a bevett gyakorlat szerint jelenleg is folyamatosan érintettként részt vesz, így a jogszabály végrehajtásában vélhetően nem lesz fennakadás.

Tájékoztatom Önöket arról, hogy a tárgyi önkormányzati rendelet-tervezetet a település lakossága tájékoztatása érdekében 2025. április 01. napján a hivatal hirdetőtábláján kifüggesztettem 5 napra, melynek elteltével megállapítottam, hogy arra nem érkezett észrevétel, melyről tájékoztattam a rendelet-tervezet előzetes véleményeztetésére jogosított önkormányzati Bizottságok Elnökeit.

**Tisztelt Képviselő-testület!**

A jogalkotásról szóló 2010. évi CX. törvény (a továbbiakban: Jat.) 16. § - 19. §-a szerinti *jogszabály előkészítése* keretében a tárgyi előterjesztés, annak szerves részét képező *előzetes hatásvizsgálat*, az önkormányzati rendelet-tervezet *indokolása* és a *jogszabály-tervezet* képviselő-testületek elé terjesztése szükséges ahhoz, hogy a képviselő-testület döntsön az önkormányzati rendelet kiadásáról, melyhez szükség van az önkormányzat két bizottsága előzetes véleményezésére.

A környezetvédelmének általános szabályairól szóló 1995. évi LIII. törvény 48. § (3) bekezdésében írtak szerint eljárva a tárgyi rendelet-tervezetet az illetékes környezetvédelmi igazgatási szerv Vármegyei Főosztálya általi véleményezési eljárás lefolyatása érdekében megküldtem és remélhetően ellene nem fognak kifogást emelni.

**Tisztelt Képviselő-testület!**

Indítványozom *tárgyi előterjesztés, az ahhoz csatolt előzetes hatásvizsgálat, az önkormányzati rendelet-tervezet, annak* *indokolás*ában foglaltak megvitatását, *változtatás nélküli elfogadását és önkormányzati rendelet kiadását* a fent írt központi jogszabályok (Ht. Mötv.. Jat.) betartása érdekében a jogelvek érvényesítése jogán. Javaslom a képviselő-testület két Bizottsága ülésén hozott támogató döntése és az illetékes hatóság által kiadott vélemény figyelembe-vételét.

C s a n y t e l e k, 2025. április 08.

Tisztelettel:

…………………………………….

Kató Pálné jegyző